Operafesztivál – egy hónappal korábban
Idén a szokásosnál egy hónappal korábban, október 6-ától rendezik meg az Armel-operaverseny döntõjét a Szegedi Nemzeti Színházban. A tíznapos operafesztivál alatt az öt versenyprodukciót egy-egy alkalommal láthatja csak a közönség.
Sorra mutatja be az öt partnerszínház az idei Armel-operafesztiválra készülõ versenyprodukciókat. A plzeni Josef Kajetan Tyl Színházban már július elején megtartották az elsõ premiert: Verdi Rigolettóját Alföldi Róbert rendezésében láthatta a cseh közönség. A népszerû opera minimáldíszletben is nagy sikert aratott a két versenyzõ, a Gilda szerepét éneklõ Szakács Ildikó és Mantovai hercegként bemutatkozó francia Paul Gaugler fõszereplésével. A fesztiválon október 12-én adják a többi darabhoz képest slágernek számító operát.
Két héttel ezelõtt New Yorkban tartották a második premiert, Michael Dellaira A titkos ügynök címû operájának õsbemutatóját. A Center for Contemporary Opera társulatának produkcióját a Kaufman Centerben játszották, az elõadást lelkesen fogadta a közönség. A két fõszereplõt, Winnie-t és Verlocot Miksch Adrienn és a francia baritonista, Nicolas Rigas énekelte. A fiatal szerzõ, Michael Dellaira a próbaidõszak minden percét figyelemmel kísérte, és az énekesek nem csupán szakmai segítséget, hanem baráti támogatást is kaptak a New Yorkban élõ komponistától. Sam Helfrich rendezõ is mindent megtett, hogy a rövid próbaidõszak ellenére méltó produkció szülessen. A kuriózumnak számító kortárs opera magyarországi bemutatóját az Armel-fesztiválon tartják október 14-én a Szegedi Nemzeti Színházban.
A Mozart-családdal is kitûnõ kapcsolatot ápoló cseh komponista, Joseph Myslivecek Antigona címû barokk operáját Andreas Rosar rendezésében szeptember 10-én láthatja elõször a svájci Théatre Bienne-Soleure közönsége – az igazi csemegének számító darab magyarországi bemutatóját október 8-án tartják Szegeden.
Az 1944-ben Auschwitz-Birkenauba deportált, a koncentrációs tábor gázkamrájában megölt Viktor Ullmann cseh zeneszerzõ Atlantisz császára címû darabját a fesztivál lengyel partnere, az Opera Krakowska mutatja be Beata Redo-Dobber rendezésében. Krakkóban csak fõpróbát tartanak, a premier október 10-én a szegedi fesztiválon lesz, a lengyel közönségnek jövõ januártól játsszák a produkciót.
Az operaverseny döntõje október 6-án a szegedi produkcióval indul: Riccardo Zandonai Francesca da Rimini címû operáját Juronics Tamás állítja színpadra a Szegedi Nemzeti Színház társulatával. Érdekesség, hogy a címszerepet ugyanaz a magyar szoprán, Miksch Adrienn énekli, akihez a New York-iak is ragaszkodtak, így õ kétszer is bemutatkozhat a döntõben. A másik versenyszerepben Enrique Pinát hallhatja a közönség – a dominikai tenorista legutóbb Don José szerepében aratott óriási sikert Detroitban. A kritika éneklését a legendás Franco Corelliéhez hasonlította. A szegedi versenyprodukció színpadi próbáit jövõ héten kezdik – a Zandonai-operát a fesztivál után is játssza majd a társulat.
A döntõ elõadásaira szóló jegyek árusítását már a nyáron megkezdték a színház jegyirodájában, információink szerint az október 15-i díjátadó gálakoncert és Alföldi Róbert Rigoletto-produkciója iránt a legnagyobb az érdeklõdés.
fesztivál opera Szeged